البلاطة اللي وقف عليها، الدبدبة اللي عملها برجليه، "إكرام" داس على منطقة المفروض مكنش يقربلها ودلوقتي الحراس أو الحاجة اللي بتحمي المقبرة اللي تحت الفيلا هينتقموا منه، أيوه ساعتها جمعت كل الخيوط وبدأت إستوعب، الأحلام والحاجات اللي شفتها والكلام اللي اتقال لي، في هنا مقبرة فرعونية وده يفسر الفراعنة اللي بشوفهم والفيضان والكهنة. الخدام من الجن دورهم يحرسوا المقبرة وأي حركة ممكن تترجم على إنها طمع في فتحها ونبش الآثار اللي جواها، ده غير إني أصلًأ سكنت فوقيها وزاحمتهم وبقيت تهديد..